***Приложение 5***

**КРИТЕРИИ И МЕТОДОЛОГИЯ ЗА ОЦЕНКА НА ПРОЕКТНИ ПРЕДЛОЖЕНИЯ**

**ПО**

**Програма „Научни изследвания, иновации и дигитализация за интелигентна трансформация“ 2021-2027**

**Процедура чрез подбор на проектни предложения**

**BG16RFPR002-1.005 Малки иновативни грантове**

**за малки и средни предприятия (МСП)**

**Приоритет: 1**. „Устойчиво развитие на българската научно-изследователска и иновационна екосистема“

**Специфична цел: RSO1.1.** Развитие и засилване на капацитета за научни изследвания и иновации и на внедряването на модерни технологии (ЕФРР).

**I. Критерии за оценка на административното съответствие и допустимостта:**

|  |  |  |  |  |  |
| --- | --- | --- | --- | --- | --- |
| **1. Критерии за оценка на административното съответствие:** | | | | | |
| **№** | **Критерий** | **ДА** | **НЕ** | **Н/П** | **Основни източници на проверка[[1]](#footnote-2)** |
|  | Формулярът за кандидатстване е подаден по електронен път чрез ИСУН и е подписан с валиден КЕП от лице, което е официален представляващ на кандидата и е вписан като такъв в ТР и регистъра на ЮЛНЦ, или от упълномощено от него лице.  *В случаите, когато кандидатът се представлява САМО ЗАЕДНО от няколко физически лица, проектното предложението е подписано с валиден КЕП от всяко от тях при подаването.* |  |  |  | *ИСУН, раздел „Европейски фондове при споделено управление (2021-2027)“*  *Търговски регистър и регистър на ЮЛНЦ[[2]](#footnote-3)*  *Изрично пълномощно за подаване на проектното предложение (Приложение 1)* |
|  | Изрично пълномощно за подаване на проектното предложение - попълнено по образец (Приложение 1), подписано от лице, което е официален представляващ на кандидата и е вписан като такъв в ТР и регистъра на ЮЛНЦ, и прикачено в ИСУН (*ако е приложимо*).  *В случаите, когато кандидатът се представлява САМО ЗАЕДНО от няколко физически лица, пълномощното е подписано от всяко от тях.* |  |  |  | *ИСУН, раздел „Европейски фондове при споделено управление (2021-2027)“*  *Търговски регистър и регистър на ЮЛНЦ*  *Изрично пълномощно за подаване на проектното предложение (Приложение 1)* |
|  | Декларация при кандидатстване - попълнена по образец (Приложение 2) и прикачена в ИСУН, и/или обстоятелствата са декларирани в раздел „E-Декларации” от Формуляра на кандидатстване (*в зависимост от избрания начин на подаване на проектното предложение*).  *Декларацията се попълва и подписва от ВСИЧКИ лица,* *които са официални представляващи на кандидата и са вписани като такива в ТР и регистърa на ЮЛНЦ (вкл. прокурист/и, ако е приложимо),* *независимо дали представляват предприятието заедно и/или поотделно, и/или по друг начин.* |  |  |  | *Декларация при кандидатстване (Приложение 2)/Формуляр за кандидатстване, раздел „Е-Декларации“*  *Търговски регистър и регистър на ЮЛНЦ* |
|  | Декларация за държавни помощи - попълнена по образец (Приложение 3) и прикачена в ИСУН, и/или са декларирани обстоятелствата в раздел „E-Декларации” от Формуляра на кандидатстване (*в зависимост от избрания начин на подаване на проектното предложение*).  *В случаите, когато кандидатът се представлява САМО ЗАЕДНО от няколко физически лица, Декларацията е попълнена и подписана от всяко от тях.* |  |  |  | *Декларация за държавни помощи (Приложение 3)/Формуляр за кандидатстване, раздел „Е-Декларации”*  *Търговски регистър и регистър на ЮЛНЦ* |
|  | Декларация за обстоятелствата по чл. 3 и чл. 4 от Закона за малките и средните предприятия – попълнена по образец (Приложение 4), подписана от лице, което е официален представляващ на кандидата и е вписан като такъв в ТР и регистъра на ЮЛНЦ, и прикачена в ИСУН и/или обстоятелствата са декларирани в раздел „E-Декларации” от Формуляра на кандидатстване (*в зависимост от избрания начин на подаване на проектното предложение*).  *В случаите, когато кандидатът се представлява САМО ЗАЕДНО от няколко физически лица, Декларацията е попълнена и подписана от всяко от тях.* |  |  |  | *Декларация за обстоятелствата по чл. 3 и чл. 4 от ЗМСП (Приложение 4)/Формуляр за кандидатстване, раздел „Е-Декларации”*  *Търговски регистър и регистър на ЮЛНЦ* |
| В случай че след допълнителното им изискване по установения ред, документите по т. 1-5 (когато е приложимо) не бъдат представени от кандидата или са представени, но не съгласно изискванията, проектното предложение се отхвърля. | | | | | |
| **2. Критерии за оценка на допустимостта на кандидата:** | | | | | |
| **№** | **Критерий** | **ДА** | **НЕ** | **Н/П** | **Основни източници на проверка** |
|  | Кандидатът е търговец по смисъла на Търговския закон или Закона за кооперациите. |  |  |  | *Търговски регистър и регистър на ЮЛНЦ*  *Формуляр за кандидатстване, раздел „Данни за кандидата”* |
|  | Кандидатът е „микро-, малко или средно предприятие“ по смисъла на чл. 3 и чл. 4 от Закона за малките и средните предприятия, и Приложение I „Определение за МСП“ към Регламент (ЕС) № 651/2014 на Комисията. |  |  |  | *Декларация за обстоятелствата по чл. 3 и чл. 4 от ЗМСП (Приложение 4)/Формуляр за кандидатстване, раздел „Е-Декларации”* |
|  | Кандидатът е регистриран не по-късно от 31.12.2022 г. |  |  |  | *Търговски регистър и регистър на ЮЛНЦ*  *Формуляр за кандидатстване, раздел „Данни за кандидата”* |
|  | Кандидатът е реализирал нетни приходи от продажби за 2023-та финансова година, в зависимост от категорията на предприятието, както следва:  - в случаите, когато кандидатът е микропредприятие, е реализирал за 2023-та финансова година нетни приходи от продажби, равни на или надвишаващи 41 000 лева;  - в случаите, когато кандидатът е малко предприятие, е реализирал за 2023-та финансова година нетни приходи от продажби, равни на или надвишаващи 82 000 лева;  - в случаите, когато кандидатът е средно предприятие, е реализирал за 2023-та финансова година нетни приходи от продажби, равни на или надвишаващи 123 000 лева. |  |  |  | *Декларация за обстоятелствата по чл. 3 и чл. 4 от ЗМСП (Приложение 4)/Формуляр за кандидатстване, раздел „Е-Декларации” – за микро-, малки или средни предприятия*  *Служебна проверка от НСИ, Мониторстат: Отчет за приходите и разходите за 2023 г. на кандидата - стойността по ред „Нетни приходи от продажби“ (код на реда 15100, колона 1)* |
|  | Кандидатът има средносписъчен брой на персонала за 2023 г., равен на или надвишаващ 2 заети лица. |  |  |  | *Служебна проверка от НСИ, Мониторстат: Отчет за заетите лица, средствата за работна заплата и други разходи за труд на кандидата за 2023 г. - сборът от стойността по ред „Наети лица по трудово или служебно правоотношение без лицата в отпуск по майчинство“ (код 1001), стойността по ред „Наети лица по договори за управление и контрол (код 1400) и стойността по ред „Работещи собственици“ (код 1600). В случай на предприятия, несъставящи баланс (ЕТ), данните за редовете с посочените кодове от Отчета за заетите лица, средствата за работна заплата и други разходи за труд за 2023 г. се вземат от Справка 2 „Заети лица“, част от Отчета за приходите и разходите за 2023 г., съответно ред „Наети по трудов договор“ (код 1001), ред „Наети лица по договори за управление и контрол“ (код 1400) и ред „Работещи собственици“ (код 1600).* |
|  | Кандидатът не попада, под което и да е от условията, изброени в общите критерии за недопустимост на кандидатите от Условията за кандидатстване по настоящата процедура, а именно:  a) са обявени в несъстоятелност;  б) са в производство по несъстоятелност;  в) са в процедура по ликвидация;  г) са сключили извънсъдебно споразумение с кредиторите си по смисъла на чл. 740 от Търговския закон;  д) са преустановили дейността си;  е) се намират в подобно положение, произтичащо от сходна на горепосочените процедури, съгласно законодателството на държавата, в която са установени;  ж) е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301-305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен;  з) са лишени от правото да упражняват определена професия или дейност съгласно законодателството на държавата, в която е извършено деянието;  и) са сключили споразумение с други лица с цел нарушаване на конкуренцията, когато нарушението е установено с акт на компетентен орган;  й) е доказано, че са виновни за неизпълнение на договор за обществена поръчка или на договор за концесия за строителство или за услуга, довело до разваляне или предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;  к) имат задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към Столична община и към общината по седалището на кандидата, или аналогични задължения съгласно законодателството на държавата, в която кандидатът е установен, доказани с влязъл в сила акт на компетентен орган, и не е допуснато разсрочване, отсрочване и обезпечение на задълженията, или размерът на неплатените дължими данъци или социалноосигурителни вноски е повече от 1 на сто от сумата на годишния общ оборот за последната приключена финансова година, или е повече от 50 000 лева;  л) са изпаднали в неизпълнение на разпореждане на Европейската комисия за възстановяване на предоставената им неправомерна и несъвместима държавна помощ;  м) лицата, които представляват кандидата, са правили опит да:  i) повлияят на вземането на решение от страна на УО, свързано с отстраняването, подбора или възлагането, включително чрез предоставяне на невярна или заблуждаваща информация, или  ii) получат информация, която може да им даде неоснователно предимство в процедурата за предоставяне на безвъзмездна финансова помощ;  н) лицата, които представляват кандидата, са осъждани с влязла в сила присъда за:  i) престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;  ii) престъпление, аналогично на тези по горната хипотеза, в друга държава членка или трета страна;  o) за лицата, които представляват кандидата, е налице конфликт на интереси във връзка с процедурата за предоставяне на безвъзмездна финансова помощ, който не може да бъде отстранен;  п) е налице неравнопоставеност в случаите по чл. 44, ал. 5 от ЗОП;  р) е установено, че:  i) са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор;  ii) не са предоставили изискваща се информация, свързана с удостоверяване липсата на основания за отстраняване или изпълнението на критериите за подбор. |  |  |  | *Търговски регистър и регистъра на ЮЛНЦ*  *Декларация при кандидатстване (Приложение 2)/Формуляр за кандидатстване, раздел „Е-Декларации“* |
|  | Кандидатът не е предприятие с основна икономическа дейност съгласно КИД-2008 за 2023 г., попадаща в обхвата на:  • сектора на първично производство на селскостопански продукти;  • сектора на преработката и продажбата на селскостопански продукти, в следните случаи:  - когато размерът на помощта е определен въз основа на цената или количеството на тези продукти, които се изкупуват от първичните производители или се предлагат на пазара от съответните предприятия; или  - когато помощта е обвързана със задължението да бъде прехвърлена частично или изцяло на първичните производители. |  |  |  | *Декларация при кандидатстване (Приложение 2) / Формуляр за кандидатстване, раздел „Е-Декларации”*  *Формуляр за кандидатстване - раздел „Основни данни“, раздел „Данни за кандидата”, раздел „План за изпълнение/Дейности по проекта“ и раздел „Допълнителна информация необходима за оценка на проектното предложение”*  *Служебна проверка от НСИ, Мониторстат*  *КИД-2008 на НСИ* [*https://www.nsi.bg/sites/default/files/files/publications/KID-2008.pdf*](https://www.nsi.bg/sites/default/files/files/publications/KID-2008.pdf) |
|  | Кандидатът не е предприятие, спрямо което е установено с влязъл в сила административен акт наличието на недължимо платени и/или надплатени суми, както и неправомерно получени и/или неправомерно усвоени средства по проекти, финансирани от предприсъединителните финансови инструменти, оперативните програми, Структурните фондове и Кохезионния фонд на Европейския съюз, европейските земеделски фондове и Европейския фонд за рибарството, Инструмента Шенген и Преходния финансов инструмент, включително от свързаното с тях национално съфинансиране. |  |  |  | *Декларация при кандидатстване (Приложение 2)/Формуляр за кандидатстване, раздел „Е-Декларации“* |
|  | Кандидатът НЕ е:  - предприятие (и на ниво група) - обект на неизпълнено разпореждане за възстановяване, вследствие на предходно решение на Европейската комисията, с което дадена помощ се обявява за неправомерна и несъвместима с вътрешния пазар;  - предприятие (и на ниво група) в затруднено положение и по отношение на него НЕ е изпълнено нито едно от следните обстоятелства:   * В случай на акционерно дружество, дружество с ограничена отговорност, командитно дружество с акции или кооперация или други дружества по Приложение I към Директива 2013/34/ЕС (различно от МСП, което съществува по-малко от три години или, за целите на допустимостта за помощите за рисково финансиране, МСП, което изпълнява условието в член 21, параграф 3, буква б) и отговаря на условията за инвестиции за рисково финансиране въз основа на извършен от избрания финансов посредник финансов и правен анализ), когато неговият записан акционерен капитал е намалял с повече от половината поради натрупани загуби. Такъв е случаят, когато приспадането на натрупаните загуби от резервите (и всички други елементи, които по принцип се считат за част от собствения капитал на дружеството) води до отрицателен кумулативен резултат, който надвишава половината от записания акционерен капитал. За целите на настоящата разпоредба под понятието „дружество с ограничена отговорност” се разбира по-специално видовете дружества, посочени в приложение I към Директива 2013/34/ЕС, а „акционерен капитал” включва, ако е уместно, всякакви премии от емисии. * В случай на събирателно дружество или командитно дружество или други лица по Приложение II към Директива 2013/34/ЕС (което не е МСП, което съществува по-малко от три години или, за целите на допустимостта за помощите за рисково финансиране, МСП, което отговаря на условието по член 21, параграф 3, буква б) и на условията за инвестиции за рисково финансиране въз основа на извършен от избрания финансов посредник финансов и правен анализ), когато капиталът, вписан в баланса на дружеството, е намалял с повече от половината поради натрупани загуби. За целите на настоящата разпоредба под понятието „дружество, при което поне някои негови съдружници носят неограничена отговорност за задълженията на друже­ството”, се разбира по-специално типовете дружества, посочени в приложение II към Директива 2013/34/ЕС. * Когато предприятието е в процедура по колективна несъстоятелност или отговаря на критериите на своето вътрешно право, за да бъде обект на процедура по колективна несъстоятелност по искане на неговите креди­тори. * Когато предприятието е получило помощ за оздравяване и все още не е възстановило заема или не е прекратило гаранцията, или е получило помощ за преструктуриране и все още е обект на план за преструктуриране. |  |  |  | *Декларация за държавни помощи (Приложение 3)* |
|  | Кандидатът е заявил подкрепа за Дейност 1. „Услуги за иновации в полза на МСП“ за основната си икономическа дейност съгласно Класификацията на икономическите дейности – КИД-2008. |  |  |  | *Декларация при кандидатстване (Приложение 2)/Формуляр за кандидатстване, раздел „Е-Декларации”*  *Служебна проверка от НСИ, Мониторстат КИД-2008 на НСИ https://www.nsi.bg/sites/default/files/files/*  *publications/KID-2008.pdf* |
|  | Основната икономическа дейност на кандидата за 2023 г. не попада в някой от следните сектори/раздели/кодове съгласно КИД-2008 на НСИ:  - Сектор G - Търговия; Ремонт на автомобили и мотоциклети (с изключение на код 45.20 „Техническо обслужване и ремонт на автомобили”, който е допустим за подкрепа по процедурата), *или*  - Сектор К – „Финансови и застрахователни дейности“, *или*  - Раздел 92 „Организиране на хазартни игри” от Сектор R - Култура, спорт и развлечения, *или*  - Код 96.09 „Други персонални услуги, некласифицирани другаде” от раздел 96 „Други персонални услуги” в Сектор S – Други дейности. |  |  |  | *Декларация при кандидатстване (Приложение 2)/Формуляр за кандидатстване, раздел „Е-Декларации”*  *Служебна проверка от НСИ, Мониторстат КИД-2008 на НСИ* [*https://www.nsi.bg/sites/default/files/files/ publications/KID-2008.pdf*](https://www.nsi.bg/sites/default/files/files/publications/KID-2008.pdf) |
|  | Кандидатът не попада в обхвата на член 5 л) от Регламент (ЕС) 2022/576 на Съвета от 8 април 2022 година за изменение на Регламент (ЕС) № 833/2014 относно ограничителни мерки с оглед на действията на Русия, дестабилизиращи положението в Украйна. |  |  |  | *Декларация при кандидатстване (Приложение 2)/Формуляр за кандидатстване, раздел „Е-Декларации”* |
| **При несъответствие с някое от посочените изисквания по т. 1-12 (когато е приложимо), проектното предложение се отхвърля.** | | | | | |
| **3. Критерии за оценка на допустимостта на проекта:** | | | | | |
|  | Помощта по проектното предложение:  - не се предоставя за дейности, свързани с износ към трети държави или държави членки, по-конкретно помощи, които са пряко свързани с изнасяните количества, със създаването и функционирането на дистрибуторска мрежа или с други текущи разходи, свързани с износа;  - не е поставена в зависимост от използване на местни (национално произведени стоки и услуги) за сметка на вносни стоки;  - не се предоставя за дейности, които са започнати преди сключване на административен договор за предоставяне на безвъзмездна финансова помощ с кандидата, независимо дали всички свързани плащания са извършени. |  |  |  | *Декларация при кандидатстване (Приложение 2)/Формуляр за кандидатстване, раздел „Е-Декларации”*  *Информацията, представена в цялост във Формуляра за кандидатстване* |
|  | Проектното предложение не съдържа дейности за улесняване на закриването на неконкурентоспособни въглищни мини в съответствие с Решение 2010/787/ЕС на Съвета. |  |  |  | *Формуляр за кандидатстване - раздел „Основни данни“, раздел „Данни за кандидата”, раздел „План за изпълнение/Дейности по проекта“ и раздел „Допълнителна информация необходима за оценка на проектното предложение”*  *КИД-2008 на НСИ* |
|  | Проектното предложение води до постигане на целта на процедурата. |  |  |  | *Формуляр за кандидатстване - раздел „Основни данни” - поле „Кратко описание на проектното предложение” и поле „Цел/цели на проектното предложение”, раздел „План за изпълнение/дейности по проекта”, раздел „Допълнителна информация необходима за оценка на проектното предложение” и информацията, представена в цялост във Формуляра за кандидатстване.* |
|  | Дейността по проектното предложение се изпълняват на територията на Република България и само в един от двете категории региони, съгласно NUTS 2 – Регион в преход (ЮЗР) ИЛИ в По-слабо развити региони (СЗР, СЦР, СИР, ЮЦР, ЮИР). |  |  |  | *Формуляр за кандидатстване - раздел „Основни данни”, „План за изпълнение/Дейности по проекта“, раздел Бюджет.* |
|  | Дейността по проектното предложение попада в поне една от тематичните области на ИСИС 2021-2027 г., изброени в Списък на тематичните области и подобласти от „Иновационна стратегия за интелигентна специализация на България“ 2021-2027 (Приложение 11 от Условията за кандидатстване). |  |  |  | *Формуляр за кандидатстване – раздел „Финансова информация – кодове по измерения“, поле „Тематични области на ИСИС“ и раздел „Допълнителна информация, необходима за оценка на проектното предложение”, поле „Тематични области на ИСИС“.* |
|  | В проектното предложение е включена допустима дейността, съгласно т. 13.1 подт. I от Условията за кандидатстване. |  |  |  | *Формуляр за кандидатстване - раздел „План за изпълнение/Дейности по проекта“.* |
|  | Проектното предложение е в съответствие с хоризонталните принципи, заложени в чл. 9 на РЕГЛАМЕНТ (ЕС) 2021/1060 на Европейския парламент и на Съвета:  - зачитането на основните права и спазването на Хартата на основните права на Европейския съюз;  - равенството между мъжете и жените, интегрирането на принципа на равенство между половете и отчитането на социалните аспекти на пола;  - недопускане на всякаква дискриминация, основана на пол, расов или етнически произход, религия или вероизповедание, увреждане, възраст или сексуална ориентация;  - целта за насърчаване на устойчивото развитие, посочена в член 11 от ДФЕС, като се отчитат целите на ООН за устойчиво развитие, Парижкото споразумение и принципа за „ненанасяне на значителни вреди“.  Принципът за „ненанасяне на значителни вреди“ изисква проектното предложение да НЕ води до значителни вреди за следните шест екологични цели:  1) смекчаване на изменението на климата;  2) адаптиране към изменението на климата;  3) устойчиво използване и опазване на водните и морските ресурси;  4) преход към кръгова икономика;  5) предотвратяване и контрол на замърсяването;  6) защита и възстановяване на биологичното разнообразие и екосистемите.  *С цел гарантиране в максимална степен на спазването на принципа за „ненанасяне на значителни вреди“, няма да се подкрепят:*  *i) дейностите и активите, свързани с изкопаеми горива, включително използване надолу по веригата;*  *ii) дейностите и активите по схемата на ЕС за търговия с емисии;*  *iii) дейностите и активите, свързани със сметища, инсталации за изгаряне на отпадъци и заводи за механично-биологично третиране;*  *iv) дейностите и активите, при които дългосрочното обезвреждане на отпадъци може да причини вреда на околната среда.* |  |  |  | *Декларация при кандидатстване (Приложение 2) / Формуляр за кандидатстване, раздел „Е-Декларации”*  *Формуляр за кандидатстване - т. „Основни данни“, поле „Цел/и на проектното предложение“, т. „План за изпълнение/Дейности по проекта“*  *Регистър за търговия с квоти за емисии на парникови газове[[3]](#footnote-4)* |

**При несъответствие с някое от посочените изисквания по т. 1-7 (когато е приложимо), проектното предложение се отхвърля.**

|  |
| --- |
| **II. Критерии за техническа и финансова оценка:** |

|  |  |  |
| --- | --- | --- |
| **Критерии** | **Макс. брой точки** | **Основни източници на проверка** |
| **I. Финансова стабилност на предприятието преди изпълнението на проекта** | **12** |  |
| **1. Претеглен коефициент на рентабилност на EBITDA за 2022 г. и 2023 г.** | **10** | ***Коефициент на*** ***EBITDA за съответната приключила година =*** *[Отчет за приходите и разходите (ОПР) за съответната година, ред „Общо за група I” (код 15000) минус ОПР за съответната година, ред „Общо за група I” (код 10000) плюс ОПР за съответната година, ред „Разходи за амортизация и обезценка на дълготрайни материални и нематериални активи” (код 10410)] делено на ОПР за съответната година, ред „Нетни приходи от продажби” (код 15100).*  *Коефициентът се изчислява в проценти.*  ***Претегленият коефициент на рентабилност на EBITDA*** *за двете финансови години (2022 г. и 2023 г.) се изчислява като претеглен сбор от коефициентите за всяка една от трите години поотделно, 2022 г. – 30% и 2023 г. – 70%.* |
| Претегленият коефициент на рентабилност на EBITDA на кандидата е > 9% и ≤ 11% | 10 |  |
| Претегленият коефициент на рентабилност на EBITDA на кандидата е > 11% и ≤ 13% | 9 |  |
| Претегленият коефициент на рентабилност на EBITDA на кандидата е > 7% и ≤ 9% или > 13% и ≤ 15% | 8 |  |
| Претегленият коефициент на рентабилност на EBITDA на кандидата е > 5% и ≤ 7% или > 15% и ≤ 17% | 7 |  |
| Претегленият коефициент на рентабилност на EBITDA на кандидата е > 17% и ≤ 19% | 6 |  |
| Претегленият коефициент на рентабилност на EBITDA на кандидата е > 19% и ≤ 21% | 5 |  |
| Претегленият коефициент на рентабилност на EBITDA на кандидата е > 21% | 4 |  |
| Претегленият коефициент на рентабилност на EBITDA на кандидата е > 3% и ≤ 5% | 3 |  |
| Претегленият коефициент на рентабилност на EBITDA на кандидата е > 1% и ≤ 3% | 2 |  |
| Претегленият коефициент на рентабилност на EBITDA на кандидата е ≤ 1% | 0 |  |
| **2. Претеглен коефициент на разходите за данъци спрямо реализираните приходи за 2022 г. и2023 г.** | **2** | ***Коефициент на разходите за данъци спрямо реализираните приходи за съответната година =*** *[Отчет за приходите и разходите за съответната година, ред „Разходи за данъци от печалбата” (код 14200)* ***плюс*** *ОПР за съответната година, ред „Други данъци, алтернативни на корпоративния данък” (код 14300)]* ***делено*** *на ОПР за съответната година, ред „Общо за група I” (код 15 000).*  *Коефициент се изчислява в проценти.*  ***Претегленият коефициент на разходите за данъци спрямо реализираните приходи******за двете финансови години*** *(2022 г. и 2023 г.) се изчислява като претеглен сбор от коефициентите за всяка една от трите години поотделно, взети със следната относителна тежест по години: 2022 г. – 30% и 2023 г. – 70%.* |
| Претегленият коефициент на разходите за данъци спрямо реализираните приходи е ≥ 0,6% | 2 |  |
| Претегленият коефициент на разходите за данъци спрямо реализираните приходи е < 0,6% | 1 |  |
| **II. Приоритизация на проекти** | **12** |  |
| **1. Съответствие с ИСИС 2021-2027[[4]](#footnote-5)** | **6** | *Формуляр за кандидатстване - раздел „Данни за кандидата“/Седалище, поле „Населено място“, раздел „План за изпълнение/Дейности по проекта), раздел „Финансова информация – кодове по измерения“ и раздел „Допълнителна информация, необходима за оценка на проектното предложение”” поле „Тематични области на ИСИС“*  *Списък на тематичните области и подобласти на Иновационната стратегия за интелигентна специализация 2021-2027 г. (Приложение 11), Регионализация на тематичните области на Иновационната стратегия за интелигентна специализация 2021-2027 г. на ниво NUTS 3 за всичките 28 административни области в България“ (Приложение 10)* |
| Проектът се изпълнява в една от приоритетните тематични области на ИСИС 2021-2027 за съответната административна област, в която се намира седалището на Кандидата (към датата на кандидатстване). | 6 |  |
| Проектът се изпълнява в една от тематичните области на ИСИС 2021-2027, която НЕ е приоритетна за съответната административна област, в която се намира седалището на Кандидата (към датата на кандидатстване).. | 0 |  |
| **2. Регионална приоритизация на проекти** | **6** | *Търговски регистър и регистър на ЮЛНЦ,*  *Формуляр за кандидатстване, раздел „Данни за кандидата“,* „*Списък на регионите за планиране в България и областите, попадащи в тях“ (Приложение 9)* |
| Предприятието-кандидат има седалище (към датата на кандидатстване) в регионите за планиране от (NUTS 2) Северозападен, Северен централен и Североизточен. | **6** |  |
| Предприятието-кандидат има седалище (към датата на кандидатстване)Южен централен и Югоизточен. | 2 |  |
| Предприятието-кандидат има седалище (към датата на кандидатстване) в регион за планиране от (NUTS 2) Югозападен. | 1 |  |
| ***Максимален брой точки*** | **24 т.** |  |

|  |  |  |  |  |
| --- | --- | --- | --- | --- |
| **№** | **Финансови ограничения и ограничения, произтичащи от Условията за кандидатстване и интензитет на помощта:** | **ДА** | **НЕ** | **Н/П** |
|  | Общият размер на заявената безвъзмездна помощ на индивидуално проектно предложение, за която се кандидатства, заедно с получената държавна помощ от други източници за същите допустими разходи, не надхвърля максимално допустимия размер на помощта:   * по чл. 4, пар. 1, буква „л“ до 19 558 300,00 лева (10 милиона евро на предприятие за проект) * по чл. 28 пар. 4 от Регламент на Комисията (ЕС) № 651/2014 до 430 282,60 лева (220 000 евро) за предприятие за всеки тригодишен период.   *В случай че се установи надхвърляне на посочените ограничения на максимален размер на помощта, никоя част от финансирането по настоящото процедура не се счита за допустима за финансиране.* |  |  |  |
|  | Общият размер на заявеното безвъзмездно финансиране е равен на 13 510 лева или 27 020 лева, които са посочени в бюджетен ред 1.1. в раздел „Бюджет“ от Формуляра за кандидатстване.  *В случай че по време на техническата и финансова оценка се установи, че е/са въведени допълнителен/ни бюджетен/ни ред/ове различен от бюджетен ред 1.1. в раздел „Бюджет“ от Формуляра за кандидатстване, Оценителната комисия служебно премахва допълнително въведените бюджетни редове. В случай че по време на оценката се установи несъответствие между дейности и разходи (например е заявена една услуга, а е предвидена еднократна сума в размер за две услуги или в случай на недопустими разходи), Оценителната комисия служебно премахва/коригира съответния разход от бюджета на проекта. Ако служебно бъдат премахнати всички разходи от бюджета на проекта, проектното предложение се отхвърля.* |  |  |  |

Корекции в бюджета при несъответствие между предвидените дейности и видовете заложени разходи, както и при дублиране на разходи, ще се извършва след като се изиска допълнителна пояснителна информация от кандидата, като срокът за представянето й не може да бъде по-кратък от 3 (три) работни дни.

Извършените корекции на данни в бюджета не могат да водят до: увеличаване на размера или на интензитета на безвъзмездната финансова помощ, предвидени в подаденото проектно предложение, невъзможност за изпълнение на целите на проекта или на проектните дейности и подобряване на качеството на проектното предложение, и нарушаване на принципите по чл. 29, ал. 1, т. 1 и 2 ЗУСЕФСУ.

За постигане на достатъчна прецизност и ефективност при оценяване на проектите по процедурата, при изчисляване на стойностите и показателите по критериите на раздел I. „Финансова стабилност на предприятието преди изпълнението на проекта“, закръглението ще се извършва до четвъртия знак след десетичната запетая. По отношение на определянето на четвъртия знак след десетичната запетая ще се прилага математическото правило за закръгление, като в случай че петия знак на получената стойност е ≥ 5, четвъртият знак ще се закръглява към по-голямата от него цифра.

**ВАЖНО:** Проектните предложения се класират в низходящ ред съобразно получената оценка, като се изготвят списъци за класиране в зависимост от категорията регион (съгласно разпределението на бюджета на процедурата, представено в т. 8 от Условията за кандидатстване). За финансиране се предлагат всички или част от проектите по реда на класирането им до изчерпване на бюджета на процедурата съгласно разпределението на общия финансов ресурс по категории региони, както е посочено в т. 8 от Условията за кандидатстване.

Проектни предложения, които са получили по-малко от 10 точки по критериите за техническа и финансова оценка, се отхвърлят.

За проектни предложения, които са получили еднакъв средноаритметичен брой точки на етап „Техническа и финансова оценка“, класирането ще се извърши по следния начин:

Проектните предложения ще бъдат класирани съобразно получения брой точки по следните критерии: II.2, II.1, I.1 и I.2. В случай че има равенство по всички гореизброени показатели, проектните предложения ще бъдат класирани по реда на подаването им в ИСУН.

1. . [↑](#footnote-ref-2)
2. Считано от 27 юли 2020 г. Търговският регистър и регистърът на ЮЛНЦ се обединява с Имотния регистър в Единен портал за заявяване на електронни административни услуги (<https://portal.registryagency.bg/>). [↑](#footnote-ref-3)
3. Регистърът за търговия с квоти за емисии на парникови газове е наличен на следния адрес: <https://ec.europa.eu/clima/ets/oha.do?form=oha&languageCode=en&account.registryCodes=BG&accountHolder=&installationIdentifier=&installationName=&permitIdentifier=&mainActivityType=-1&searchType=oha&currentSortSettings=&resultList.currentPageNumber=4&nextList=Next%3E> [↑](#footnote-ref-4)
4. В случай че услугата/ите по проекта попада/т в повече от една област и/или подобласт на ИСИС 2021-2027, за целите на оценката на посочения критерий се взема предвид тематичната област, посочена от кандидата като водеща в раздел „Допълнителна информация, необходима за оценка на проектното предложение” поле „Тематични области на ИСИС“ от Формуляра за кандидатстване. [↑](#footnote-ref-5)